De Ark Guest House | LekkeSlaap
De Ark Guest House: Hooffoto's
Adres: Kantoorstraat 37, Lydenburg, 1120, Mpumalanga
De Ark Guest House bied luukse akkommodasie in 'n koloniale styl in die middel van Lydenburg in die Kruger Laeveld. Die gastehuis is net 90 minute vanaf die Krugerwildtuin en 10 minute vanaf die Gustav Klingbiel Natuurreservaat met sy bergfiets en staproetes, 'n museum, kultuur- en erfenisterreine en grootwildkykplekke.
Die gastehuis het 'n reeks luukse en suite-woonstelle wat kamers met 2 driekwartbeddens, dubbelbeddens en koningingrootte-beddens insluit. Elke kamer is gemeubileer om 'n ander tydperk te weerspieël met 'n eklektiese mengsel van stylmeubels en keurige materiale om die glorie van vervloë tydperke vas te vang. Elke selfsorgwoonstel is behoorlik toegerus en het 'n volledige kombuisie met 'n stoof, mikrogolf en yskas, en beskik ook oor 'n satelliet-TV, elektriese komberse, verwarmers vir die winter en waaiers vir die warm somersdae. Ons intieme wittebroodkamer het 'n luukse spa-bad.
Die pragtige ontwerperstuin bied 'n ontspanne breek van die alledaagse lewe en het 'n manjifieke swembad, gazebo en terras wat ideaal is vir privaat funksies, braaigeriewe en veilige parkeerplek van die straat af. Ontbyt word as 'n heilsame plaasete in die eetkamer met sy balkplafonne en oop kaggel voorgesit en in die somer word ontbyt op die stoep of in die lieflike gazebo voorgesit.
Die manjifieke gastekamers is luuks gemeubileer en het toegang tot 'n Victoriaanse teetuin wat tussen roosbome versteek is en 'n puik restaurant. Hier by ons kan jy terugkeer na toeka se dae waar spoggerige geleenthede aan die orde van die dag was. De Ark Guest House het ook 'n venue vir korporatiewe funksies, vergaderings en intieme kunsfunksies in die luukse Bonaparte Teater. Vir ware romantici is De Ark Guesthouse die perfekte onthaal-venue vir 'n sprokiestroue. Ons doen geleentheidsbeplanning, behartig die seremonie onder 'n gazebo en reël die onthaal. Die wittebroodsuite en ander akkommodasie is beskikbaar aan gaste.
As gaste 'n bietjie langer hier bly kan hulle die skouspelagtige besienswaardighede in die Kruger Laeveld verken. Dit sluit die Panorama-roete met die Blyderiviercanyon, Bourke's Luck Potholes, God's Window, Graskop, Sabie, Hoedspruit en die Krugerwildtuin in. Na 'n dag van verkenning kan gaste by The Fickle Fox, 'n baie gesellige kroeg en sigaar-sitkamer in.
Die gastehuis is gerieflik geleë vir daguitstappies na dié plekke en is ook naby verskeie avontuur-doendinge, voëlkyk- en forelvisvangplekke en kultuur- en erfenisterreine. De Ark Guesthouse is die perfekte blyplek vir paartjies, enkelreisigers, sakereisigers, gesinne met kinders en groot groepe.
4.7 uit 5van 3 resensies vir De Ark Guest House
Kantoorstraat 37, Lydenburg, 1120, Mpumalanga
Gaste dink De Ark Guest House het 'n baie goeie ligging
https://travelground.imgix.net/AAEAAQAAAAAAAAAAAAAAJDI0YzhhMTE5LTMxNDYtNGRjOS05OWYzLTE4MmI2NDFlNmQ5Mw?w=1440&h=960&fit=crop&auto=format Vanaf R1 000 per nag (plek vir 2) 3 5 1 5 37 Kantoor Street Lydenburg 1120 Mpumalanga 086 999 0018 14:00-21:00 10:00 -25.090680999667 30.45233